text: Infiniti представи Q70L Bespoke Edition на салона в Шанхай | auto motor und sport
  Infiniti представи Q70L Bespoke Edition на салона в Шанхай
  Пламен Ангелов 21.04.2015 11:19
  С автомобила дебютира за пръв път интериор, вдъхновен от концептуалните автомобили
  • Автомобилът се присъединява към Q60 Concept и Q80 Inspiration Infiniti
  • Q70L Bespoke Edition идва с вдъхновен от концепциите интериор
  • Q80 Inspiration и Q60 Concept дебютират в Китай
  • Презентиране на дизайна на Infiniti в глобален мащаб
  Infiniti представи Infiniti Q70L Bespoke Edition по време на автосалона в Шанхай. С автомобила дебютира за пръв път интериор, вдъхновен от концептуалните автомобили. Специалната версия Q70L има със 150 мм по-дълга колесна база и 4 луксозни седалки, обвити с бяла ватирана кожа. Моделът цели да запълни нишата между салоните в серийните модели и тези на футуристичните концептуални коли.
  Оформен и изработен щателно с 3D текстури Q70L Bespoke Edition сякаш е изработен за космоса. Едно чисто доказателство за това как специалистите на Infiniti могат да направят концептуалната кола реалност.
  Серийният модел Infiniti Q70 и две концепции - Q80 Inspiration и Q60 Concept, пристигнаха за пръв път в Шанхай.
  4-вратият Q80 Inspiration е проектиран да разчупи статуквото в сегмента на големите премиум седани с предизвикващ утвърдените граници дизайн и смели пропорции. В същото време ъгловатият екстериор на 2-вратия Q60 Concept е смел представител на премиум спортните купета, който ще се произвежда от 2016.
  "Експонатите ни подсилват отличителния мощен и артистичен дизайнерски език на Infiniti. С Q70L пренасяме този език в интериора. Нарастващото ни продуктово портфолио продължава да бъде вдъхновявано от прогресивния ни дизайнерски език, а Infiniti допълнително подсилва присъствието си в премиум света", коментира Роланд Кругер, президент на Infiniti Motor Company.
  Глобалните продажби на Infiniti са се увеличили с 13,5% през 2014. В първата четвърт от 2015 Infiniti отбелязва и най-силния си период и глобални продажби с ръст от 12% спрямо същия период на предходната година.
  Продажбите в Китай са нараснали с 28,3%, доказвайки важността на пазара в глобалния бизнес план на Infiniti. Глобалната търговска мрежа до края на 2016 ще нарасне с 1/3 от настоящите 490 центрове Infiniti.